CELEX: 32012R0026
Language: lt
Date: 2012-01-12 00:00:00
Title: 2012 m. sausio 12 d. Komisijos įgyvendinimo reglamentas (ES) Nr. 26/2012, kuriuo nustatomas paskirstymo koeficientas, taikytinas nuo 2012 m. sausio 1 d. iki 2012 m. sausio 6 d. pateiktoms paraiškoms pagal Reglamentą (EB) Nr. 1067/2008 leistos pradėti naudoti paprastųjų kviečių, išskyrus aukštos kokybės, tarifinės importo kvotos IV dalies importo licencijai gauti

13.1.2012   
            
            
               LT
            
            
               Europos Sąjungos oficialusis leidinys
            
            
               L 9/11
            
         KOMISIJOS ĮGYVENDINIMO REGLAMENTAS (ES) Nr. 26/2012
   2012 m. sausio 12 d.
   kuriuo nustatomas paskirstymo koeficientas, taikytinas nuo 2012 m. sausio 1 d. iki 2012 m. sausio 6 d. pateiktoms paraiškoms pagal Reglamentą (EB) Nr. 1067/2008 leistos pradėti naudoti paprastųjų kviečių, išskyrus aukštos kokybės, tarifinės importo kvotos IV dalies importo licencijai gauti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:
   
               (1)
            
            
               Komisijos reglamentu (EB) Nr. 1067/2008 (3) leidžiama pradėti naudoti metinę visą tarifinę 3 112 030 tonų paprastųjų kviečių, išskyrus aukštos kokybės paprastuosius kviečius, importo kvotą. Ši kvota yra suskirstyta į keturias dalis;
            
         
               (2)
            
            
               Reglamento (EB) Nr. 1067/2008 3 straipsnio 1 dalyje buvo nustatytas kvotos IV dalies 122 790 tonų kiekis (eilės numeris 09.4133) 2012 m. sausio 1 d. – gruodžio 31 d. laikotarpiui;
            
         
               (3)
            
            
               iš pranešimo, pateikto remiantis Reglamento (EB) Nr. 1067/2008 4 straipsnio 3 dalimi, paaiškėjo, kad kiekiai, nurodyti pagal to paties reglamento 4 straipsnio 1 dalies 2 pastraipą nuo 2012 m. sausio 1 d. iki 2012 m. sausio 6 d. 13 val. Briuselio laiku pateiktose paraiškose importo licencijai gauti, viršija turimus kiekius. Todėl reikėtų nustatyti, kokiu mastu galima išduoti importo licencijas, prašomiems kiekiams nustatant paskirstymo koeficientą;
            
         
               (4)
            
            
               taip pat reikėtų nebeišduoti importo licencijų kvotos IV daliai pagal Reglamentą (EB) Nr. 1067/2008 einamajam kvotos laikotarpiui;
            
         
               (5)
            
            
               siekiant veiksmingai valdyti importo licencijų išdavimo tvarką, šis reglamentas turi įsigalioti iškart jį paskelbus,
            
         PRIĖMĖ ŠĮ REGLAMENTĄ:
   1 straipsnis
   1.   Pagal kiekvieną nuo 2012 m. sausio 1 d. iki 2012 m. sausio 6 d. 13 val. Briuselio laiku pateiktą paraišką Reglamento (EB) Nr. 1067/2008 3 straipsnio 1 dalyje nustatytos kvotos IV dalies importo licencijai gauti išduodama licencija prašomam kiekiui pritaikius 2,484571 % paskirstymo koeficientą.
   2.   Reglamento (EB) Nr. 1067/2008 3 straipsnio 1 dalyje nustatytos kvotos IV dalies importo licencijų išdavimas nuo 2012 m. sausio 6 d. 13 val. Briuselio laiku pateiktose paraiškose nurodytiems kiekiams einamajam kvotos laikotarpiui yra sustabdomas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 12 d.
      
         
            Komisijos vardu Pirmininko pavedimu
         
         José Manuel SILVA RODRÍGUEZ
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 238, 2006 9 1, p. 13.
   
      (3)  OL L 290, 2008 10 31, p. 3.